ভিলেজে আটশর মত বাড়ি আছে, যেগুলোর নির্মাণশৈলী কোরিয়ার প্রাচীন বাড়ির অণুকরণ। এ এক নতুন ধরনের সভ্যতা। আধুনিকতম নগর জীবনের সমান্তরাল একেবারেই প্রাচীন ঐতিহ্য অনুসরণে গ্রামীণ সভ্যতা। এখানকার ধনী গ্রামবাসীরা এই ঐতিহ্য লালন করে আসছে। এর যে ভৌগলিক অবস্থান, তাতে খুব সহজেই সুরম্য অট্টালিকা নির্মাণ করা যেতো। এরা উল্টোটা করেছে। ফলও ফলেছে ভাল। হ্যানক ভিলেজ আজ কোরিয়ার অন্যতম প্রধান ট্যুরিস্ট ডেস্টিনেশন।